Pablo Machín arriba a l'Espanyol acompanyat de Guerrero i Balcells - Diari de Girona
Pablo Machín arriba a l'Espanyol acompanyat de Guerrero i Balcells
L'entitat blac-i-blava decideix fer fora David Gallego per la mala dinàmica d resultats de l'equip
Machín i Gallego, abans del Girona-Espanyol de fa dos cursos. m. marti
Machín i Gallego, abans del Girona-Espanyol de fa dos cursos.
L'Espanyol va oficialitzar ahir el fitxatge de l'exentrenador del Girona Pablo Machín fins al 30 de juny de 2021, després de la rescissió de contracte del ja expreparador blanc-i-blau David Gallego a causa dels mals resultats de l'equip. Machín serà presentat a dos quarts d'onze del matí d'avui a l'RCDE Stadium, i arriba a l'Espanyol amb Jordi Guerrero i Jordi Balcells, que ja el van acompanyar a Girona i Sevilla.
El nom de Machín estava marcat en vermell pels responsables esportius de l'entitat catalana després de la mala dinàmica de l'equip, fins que el president, Chen Yansheng, va donar el vistiplau a la seva incorporació. El nou tècnic tindrà dues setmanes per treballar amb la seva nova plantilla a causa de l'aturada de la Lliga pels compromisos internacionals. El següent partit de l'Espanyol és contra el Vila-real, el proper 20 d'octubre a l'RCDE Stadium.
Pablo Machín va arribar el 2014 al Girona FC, a 13 jornades del final de la Lliga i amb l'equip camí de Segona B. No només va conduir-lo cap a la salvació, que semblava impossible, sinó que va encadenar dos play-offs per pujar seguits, per després ascendir, a la tercera, de manera directa.